rejauldu/bengali-wikipedia huggingface dataset:
রোদ্রিগো আন্দ্রেস বাতাগলিয়া (, ; জন্ম: ১২ জুলাই ১৯৯১; রোদ্রিগো বাতাগলিয়া নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে আর্জেন্টিনার পেশাদার ফুটবল লিগের শীর্ষ স্তর আর্জেন্টিনীয় প্রথম বিভাগের ক্লাব বোকা জুনিয়র্স এবং আর্জেন্টিনা জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় হিসেবে খেলেন।  ২০১১ সালে, বাতাগলিয়া আর্জেন্টিনা অনূর্ধ্ব-২০ দলের হয়ে আর্জেন্টিনার বয়সভিত্তিক পর্যায়ে অভিষেক করেছিলেন। প্রায় এক বছর যাবত আর্জেন্টিনার বয়সভিত্তিক দলের হয়ে খেলার পর, তিনি ২০১৮ সালে আর্জেন্টিনার হয়ে আন্তর্জাতিক পর্যায়ে অভিষেক করেছেন; আর্জেন্টিনার জার্সি গায়ে তিনি এপর্যন্ত ২ ম্যাচে অংশগ্রহণ করেছেন।  প্রারম্ভিক জীবন রোদ্রিগো আন্দ্রেস বাতাগলিয়া ১৯৯১ সালের ১২ই জুলাই তারিখে আর্জেন্টিনার মোরোনে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল বাতাগলিয়া আর্জেন্টিনা অনূর্ধ্ব-২০ দলের হয়ে খেলার মাধ্যমে আর্জেন্টিনার প্রতিনিধিত্ব করেছেন। ২০১১ সালের ৩০শে জুলাই তারিখে তিনি মেক্সিকো অনূর্ধ্ব-২০ দলের বিরুদ্ধে ম্যাচে আর্জেন্টিনা অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spielbericht/index/spielbericht/1098302  পরিসংখ্যান আন্তর্জাতিক   দল  সাল  ম্যাচ  গোল আর্জেন্টিনা  ২০১৮  ২  ০ সর্বমোট  ২  ০  তথ্যসূত্র  বহিঃসংযোগ    বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:বোকা জুনিয়র্সের খেলোয়াড় বিষয়শ্রেণী:আর্জেন্টিনীয় প্রথম বিভাগের খেলোয়াড় বিষয়শ্রেণী:আর্জেন্টিনার আন্তর্জাতিক যুব ফুটবলার বিষয়শ্রেণী:আর্জেন্টিনার অনূর্ধ্ব-২০ আন্তর্জাতিক ফুটবলার বিষয়শ্রেণী:আর্জেন্টিনার আন্তর্জাতিক ফুটবলার বিষয়শ্রেণী:স্পোর্টিং ক্লাব ব্রাগার খেলোয়াড় বিষয়শ্রেণী:ক্লাব আতলেতিকো উরাকানের ফুটবলার বিষয়শ্রেণী:ক্লাব আতলেতিকো মিনেইরোর খেলোয়াড় বিষয়শ্রেণী:মোরেইরেন্সে ফুটবল ক্লাবের খেলোয়াড় বিষয়শ্রেণী:স্পোর্টিং সিপি-এর ফুটবলার বিষয়শ্রেণী:গ্রুপো দেস্পোর্তিভো শাভিসের খেলোয়াড় বিষয়শ্রেণী:দেপোর্তিভো আলাভেসের খেলোয়াড় বিষয়শ্রেণী:রেসিং ক্লাব আভেয়ানেদার খেলোয়াড় বিষয়শ্রেণী:রিয়াল ক্লাব দেপোর্তিভো মায়োর্কার খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:আর্জেন্টিনীয় পুরুষ ফুটবলার বিষয়শ্রেণী:প্রিমেইরা লিগার খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:আর্জেন্টিনীয় প্রবাসী পুরুষ ফুটবলার
অলিভিয়া মরিস হলেন একজন ব্রিটিশ অভিনেত্রী। যিনি ২০২২ সালের ব্রিটিশ টেলিভিশন ধারাবাহিক হোটেল পোর্টোফিনো এর মাধ্যমে অভিনয় জীবন শুরু করেন, সেই বছরই তিনি ভারতীয় তেলুগু ভাষার চলচ্চিত্র আরআরআর-এ জেনিফারের চরিত্রে অভিনয় করেছিলেন।   চলচ্চিত্রের তালিকা  + বছর শিরোনাম চরিত্র টিকা২০২২হোটেল পোর্টোফিনোঅ্যালিস মেস-স্মিথটেলিভিশন ধারাবাহিক২০২২আর আর আরজেনিফার (জেনি)ভারতীয় চলচ্চিত্রে অভিষেক২০২২ দ্য হেডটেলিভিশন ধারাবাহিক   তথ্যসূত্র   বিষয়শ্রেণী:অভিনেত্রী বিষয়শ্রেণী:টেলিভিশন অভিনেত্রী বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ইংরেজ অভিনেত্রী বিষয়শ্রেণী:লন্ডনের অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:১৯৯৭-এ জন্ম বিষয়শ্রেণী:ভারতীয় চলচ্চিত্রে ইউরোপীয় বংশোদ্ভূত অভিনেত্রী
আইরিস অ্যাঙ্গোলা অ্যাসোসিয়েশন (পর্তুগিজ: Associação Íris Angola ) হল অ্যাঙ্গোলার প্রথম আইনিভাবে নিবন্ধিত এলজিবিটিআই বেসরকারি সংস্থা। সংগঠনটি ২০১৩ সালে প্রতিষ্ঠিত হয়েছিল এবং ২০১৮ সালে আইনত নিবন্ধিত হয়। এর সদর দপ্তর লুয়ান্ডা শহরে অবস্থিত এবং বেনগুয়েলা ও লুবাঙ্গোতে এর শাখা অফিস রয়েছে।   ক্রিয়াকলাপ  আইরিস অ্যাঙ্গোলা একটি সমকামী অধিকার গোষ্ঠী যারা রাজনৈতিক ক্ষেত্রে বেশ প্রভাবশালী। সংগঠনটি মানবাধিকার প্রচার, এইচআইভি প্রতিরোধ, চিকিৎসা এবং পরিচর্যার ক্ষেত্রেও সক্রিয়ভাবে ভূমিকা পালন করে থাকে। এই সংস্থার মাধ্যমে এলজিবিটিআই সম্প্রদায়ের মানুষদের নিরাপদ জীবন, চিকিৎসা, সচেতনতা এবং আইনি সহায়তার সুযোগ করে দেওয়া হয়। UNDP, November (2020). Angola: Legal Environment Assessment for HIV, and the Right to Sexual and Reproductive Health Rights.  ২০২১ সালে সংস্থার পরিচালক কার্লোস ফার্নান্দেস মার্কিন দূতাবাসের সঙ্গে একটি ফেসবুক লাইভ আলোচনায় অংশ নেন, যা আন্তর্জাতিকভাবে সংস্থাটির পরিচিতি বৃদ্ধি করে।  ২০২২ সালে জাতিসংঘ উন্নয়ন কর্মসূচির সহায়তায়,আইরিস অ্যাঙ্গোলা সি বিয়ন্ড ইওর প্রেজুডিস  নামে একটি আলোকচিত্র প্রদর্শনীর আয়োজন করে। এই প্রদর্শনীর মাধ্যমে সমাজে প্রচলিত পক্ষপাত ও কুসংস্কার দূর করে যৌন পরিচয়কে মানবাধিকারের দৃষ্টিতে দেখার একটি ইতিবাচক বার্তা প্রদান করা হয়।  ২০২৪ সালে আইরিস অ্যাঙ্গোলা প্রথমবারের মতো মিস ট্রান্স অ্যাঙ্গোলা  নামক একটি সুন্দরী প্রতিযোগিতার আয়োজন করে, যা অ্যাঙ্গোলার ইতিহাসে এক অনন্য ঘটনা।  সেই একই বছরে সংস্থাটি জাতীয় আদমশুমারির প্রশ্নপত্রে যৌন পরিচয় সম্পর্কিত একটি অংশ সংযোজনের দাবি তোলে, যাতে লিঙ্গ ও যৌন বৈচিত্র্যসম্পন্ন মানুষদের চিহ্নিত করে তাদের সুনির্দিষ্ট নীতি প্রণয়নের পথ সুগম হয়। এই সংস্থার কর্মকাণ্ড শুধুমাত্র অ্যাঙ্গোলায় নয়, আন্তর্জাতিক ক্ষেত্রেও এলজিবিটিআই অধিকার রক্ষার একটি গুরুত্বপূর্ণ দৃষ্টান্ত হিসেবে বিবেচিত হচ্ছে।   তথ্যসূত্র   বিষয়শ্রেণী:অ্যাঙ্গোলা ভিত্তিক সংগঠন বিষয়শ্রেণী:আফ্রিকা ভিত্তিক এলজিবিটিকিউ সংগঠন
থাম্ব|বিশ্ব যুব দাবা অলিম্পিয়াডে বৈশালী রমেশবাবু। বৈশালী রমেশবাবু (জন্ম: ২১ জুন ২০০১) চেন্নাইয়ের একজন ভারতীয় দাবা খেলোয়াড় যিনি আন্তর্জাতিক মাস্টার (IM) এবং মহিলা গ্র্যান্ডমাস্টার (WGM) এর ফিদে খেতাব অর্জন করেছেন।   ব্যক্তিগত জীবন  বৈশালী রমেশবাবুর জন্ম চেন্নাইয়ের এক তামিল পরিবারে। তিনি গ্র্যান্ডমাস্টার প্রজ্ঞানন্দ রমেশবাবুর দিদি। তার বাবা রমেশবাবু টিএনএসসি ব্যাঙ্কে শাখা ব্যবস্থাপক হিসেবে কাজ করেন। তার মা নাগলক্ষ্মী একজন গৃহিণী।   কর্মজীবন  বৈশালী ২০১২ সালে মেয়েদের বিশ্ব যুব দাবা চ্যাম্পিয়নশিপ অনূর্ধ্ব-১২ এবং ২০১৫ সালে অনূর্ধ্ব-১৪ শিরোপা জিতেছিলেন। ২০১৬ সালে, তিনি মহিলা আন্তর্জাতিক মাস্টার (WIM) শিরোপা পেয়েছিলেন।  , তিনি ভারতে দ্বিতীয় এবং বিশ্বের দ্বাদশ অনূর্ধ্ব ১৬ মহিলা খেলোয়াড়। সেই সময়ে, তার ইলো রেটিং ছিল ২৩০০।  তিনি ১২ই আগস্ট ২০১৮ সালে রিগা, লাটভিয়ার রিগা টেকনিক্যাল ইউনিভার্সিটি ওপেন দাবা টুর্নামেন্টে একজন মহিলা গ্র্যান্ডমাস্টার (WGM) হয়েছিলেন।  বৈশালী অনলাইন অলিম্পিয়াড ২০২০ -এ স্বর্ণপদক বিজয়ী দলের অংশ ছিলেন, যেখানে ভারত তার প্রথম পদক জিতেছিল।  তিনি ২০২১ সালে তার আন্তর্জাতিক মাস্টার (IM) খেতাব পেয়েছিলেন। ২০২২ সালে, বৈশালী অষ্টম ফিশার মেমোরিয়াল জেতেন এবং ৭.০/৯ স্কোর করে তার দ্বিতীয় গ্র্যান্ডমাস্টার নর্ম অর্জন করেন।  বৈশালীকে ফিদে মহিলা স্পিড চেস চ্যাম্পিয়নশিপ ২০২২ -এ অংশগ্রহণের জন্য আমন্ত্রণ জানানো হয়েছিল, যেখানে তিনি প্রি-কোয়ার্টার-এ মহিলাদের বিশ্ব ব্লিটজ দাবা চ্যাম্পিয়ন বিবিসারা আসাউবায়েভাকে এবং কোয়ার্টার ফাইনালে স্বদেশী হারিকা দ্রোনাভাল্লিকে পরাজিত করেছিলেন।  বৈশালী ২০২২ সালের জুলাই-আগস্ট মাসে চেন্নাইয়ের মমল্লপুরমে ৪৪ তম দাবা অলিম্পিয়াডে মহিলা বিভাগে বোর্ড 3 তে খেলেছিলেন। এই প্রতিযোগিতায় ভারত মহিলা দল ব্রোঞ্জ পদক জিতেছে, এবং বৈশালী বোর্ড ৩-এর জন্য পৃথক ব্রোঞ্জ পদক জিতেছেন।   তথ্যসূত্র    বহিঃসংযোগ        Vaishali wins Indian Women Challengers  বিষয়শ্রেণী:চেন্নাইয়ের ক্রীড়াবিদ বিষয়শ্রেণী:তামিলনাড়ুর নারী ক্রীড়াবিদ বিষয়শ্রেণী:২১শ শতাব্দীর ভারতীয় ব্যক্তি বিষয়শ্রেণী:২১শ শতাব্দীর ভারতীয় নারী বিষয়শ্রেণী:বিশ্ব যুব দাবা চ্যাম্পিয়ন বিষয়শ্রেণী:দাবার নারী গ্র্যান্ডমাস্টার বিষয়শ্রেণী:জীবিত ব্যক্তি বিষয়শ্রেণী:২০০১-এ জন্ম বিষয়শ্রেণী:ভারতীয় নারী দাবাড়ু বিষয়শ্রেণী:২০২২ এশিয়ান গেমসের পদক বিজয়ী
ইন্টারনেট ডাউনলোড ম্যানেজার (; এছাড়াও আইডিএম বলা হয়) একটি শেয়ারওয়্যার ডাউনলোড ম্যানেজার। এটি মাইক্রোসফট উইন্ডোজ অপারেটিং সিস্টেমের জন্য সহজলভ্য।   বৈশিষ্ট্য  থাম্ব|ডান|220px   দ্রুত ডাউনলোড করার জন্য একাধিক স্ট্রিমের মধ্যেমে ড্রাইভার ডাউনলোড  ব্যাচ ডাউনলোড  ইম্পোর্ট/এক্সপোর্ট ডাউনলোড  ডাউনলোডের ঠিকানা স্বয়ং/ম্যানুয়ালি হালনাগাদ  একাধিক সারি  ডিরেক্টরি থেকে সহজে ব্যবহারের জন্য সাম্প্রতিক ডাউনলোডের তালিকা  স্ট্রিমিং ভিডিও সাইট থেকে ভিডিও ডাউনলোড  ডাউনলোড প্রক্রিয়ার মাধ্যমে ডায়নামিক সেগমেন্টেশন  প্রোটোকল: HTTP, FTP, HTTPS, MMS এবং মাইক্রোসফট ISA  প্রমাণীকরণ প্রোটোকল: স্টোরেজ এবং ব্যবহারকারীর নাম এবং পাসওয়ার্ড স্বয়ংক্রিয় প্রমাণীকরণের জন্য বেসিক, Negotiate, NTLM এবং কার্বারোস অনুমতি  এছাড়াও আইডিএম ইন্টারনেট এক্সপ্লোরার, অপেরা, নেটস্কেপ নেভিগেটর, অ্যাপল সাফারি, ফ্লক, গুগল ক্রোম, মোজিলা ফায়ারফক্স এবং আরও অন্যান্য ওয়েব ব্রাউজারসমূহ সমর্থন করে।   তথ্যসূত্র    বহিঃসংযোগ       বিষয়শ্রেণী:ডাউনলোড ম্যানেজার বিষয়শ্রেণী:উইন্ডোজ-শুধুমাত্র শেয়ারওয়্যার বিষয়শ্রেণী:সি++ সফটওয়্যার বিষয়শ্রেণী:মালিকানাধীন সফটওয়্যার
thumb|গো-রাম্স-পা-ব্সোদ-নাম্স-সেং-গে নামক ষষ্ঠ ঙ্গোর-ছেনের সঙ্গে কুন-দ্গা'-দ্বাং-ফ্যুগ কুন-দ্গা'-দ্বাং-ফ্যুগ () (১৪২৪-১৪৭৮) তিব্বতের ঙ্গোর-এ-বাম-ছোস-ল্দান বৌদ্ধবিহারের চতুর্থ প্রধান বা ঙ্গোর-ছেন ছিলেন।  সংক্ষিপ্ত জীবনী কুন-দ্গা'-দ্বাং-ফ্যুগ ১৪২৪ খ্রিষ্টাব্দে তিব্বতে জন্মগ্রহণ করেন। তার মাতার নাম ছিল দ্পাল-ল্দান-ব্জাং-মো ()। দ্পোন-ত্শাং-গ্রুব-পা-য়োন-তান () এবং দ্রুং-ছে-ব্দে-লেগ্সের () মধ্যে কে তার পিতা, সেই নিয়ে দ্বিমত রয়েছে। বারো বছর বয়সে তিনি ব্রাগ-শার বৌদ্ধবিহারে কুন-দ্গা'-ব্জাং-পো নামক প্রথম ঙ্গোর-ছেন এবং ব্যাং-ফুগ-পা-কুন-দ্গা'-লেগ্স-পা () নামক পণ্ডিতের নিকট শিক্ষার্থীর শপথ গ্রহণ করেন। ব্যাং-ফুগ-পা-কুন-দ্গা'-লেগ্স-পা তাকে হেবজ্র তন্ত্র ও মার্গফল সম্বন্ধে শিক্ষাদান করেন। সাতাশ বছর বয়সে মুস-ছেন-সেম্স-দ্পা'-ছেন-পো-দ্কোন-ম্ছোগ-র্গ্যাল-ম্ত্শান নামক দ্বিতীয় ঙ্গোর-ছেন, খা-ছার-বা-ব্সোদ-নাম্স-র্গ্যা-ম্ত্শান () এবং নাম-ম্খা'-দ্পাল-ব্জাং () নামক পণ্ডিতদের নিকট ভিক্ষুর শপথ গ্রহণ করেন। মুস-ছেন-সেম্স-দ্পা'-ছেন-পো-দ্কোন-ম্ছোগ-র্গ্যাল-ম্ত্শান ছাড়া তার উল্লেখযোগ্য শিক্ষক ছিলেন 'জাম-দ্ব্যাংস-শের-র্গ্যাল () এবং য়োন-তান-'ওদ-জের () নামক পণ্ডিত। ১৪৬৫ খ্রিষ্টাব্দে কুন-দ্গা'-দ্বাং-ফ্যুগকে ঙ্গোর-এ-বাম-ছোস-ল্দান বৌদ্ধবিহারের চতুর্থ প্রধান হিসেবে নির্বাচিত করা হয়। তার উল্লেখযোগ্য শিষ্য ছিলেন গ্লো-বো-ম্খান-ছেন-ব্সোদ-নাম্স-ল্হুন-গ্রুব, গো-রাম্স-পা-ব্সোদ-নাম্স-সেং-গে নামক ষষ্ঠ ঙ্গোর-ছেন, দ্কোন-ম্ছোগ-'ফেল-বা () নামক সপ্তম ঙ্গোর-ছেন প্রভৃতি।   তথ্যসূত্র   আরো পড়ুন Stearns, Cyrus. 2001. Luminous Lives: The Story of the Early Masters of the Lamdre Tradition in Tibet. Somerville, MA: Wisdom.  Van der Kuijp, Leonard. 1993. “Apropos of Some Recently Recovered Texts Belonging to the Lam 'bras Teachings of the Sa skya pa and Ko brag pa” In JIABS. p. 195.  বিষয়শ্রেণী:১৪২৪-এ জন্ম বিষয়শ্রেণী:১৪৭৮-এ মৃত্যু বিষয়শ্রেণী:ঙ্গোরছেন
রামগঞ্জ বাংলাদেশের দক্ষিণাঞ্চলের চট্টগ্রাম বিভাগের অন্তর্গত লক্ষ্মীপুর জেলায় অবস্থিত একটি বিখ্যাত শহর ও বৃহৎ বাণিজ্য কেন্দ্র। এটি লক্ষ্মীপুর জেলার দ্বিতীয় বৃহত্তম ও দক্ষিণ অঞ্চলের একটি গুরুত্বপূর্ণ শহর। প্রশাসনিকভাবে শহরটি রামগঞ্জ উপজেলার সদর। শহরটি রামগঞ্জ উপজেলার বৃহত্তম শহর ও বাণিজ্য কেন্দ্র।  আয়তন  রামগঞ্জ শহরের মোট আয়তন হলো ২৬.১৬ বর্গ কিলোমিটার বা ১০.১০ বর্গ মাইল।  জনসংখ্যা বাংলাদেশ আদমশুমারী ২০২২ অনুযায়ী রামগঞ্জ শহরের মোট জনসংখ্যা ১,০০০২০  জন যার মধ্যে ৫২% জন পুরুষ এবং ৪৮% জন নারী। এ শহরের পুরুষ এবং নারী অনুপাত ৯৬।   ভৌগোলিক উপাত্ত শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ৯.৪৭ মিটার।  প্রশাসন ১৯৯১ সালে রামগঞ্জ শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে রামগঞ্জ পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ১৮টি মহল্লায় বিভক্ত । ২৬.১৬ বর্গ কি.মি. আয়তনের রামগঞ্জ শহর এলাকাটি রামগঞ্জ পৌরসভা দ্বারা পরিচালিত হয়।  শিক্ষা ব্যবস্থা শিক্ষা ব্যবস্থায় রামগঞ্জ শহর মোটামুটি ভালো অবস্থানে আছে, রামগঞ্জ শহরের স্বাক্ষরতার হার হলো শতকরা ৭৬.৪ শতাংশ। রামগঞ্জ শহরের সুনামধন্য শিক্ষা প্রতিষ্ঠানগুলো হলো: রামগঞ্জ সরকারি কলেজ, রামগঞ্জ মডেল কলেজ, রব্বানিয়া কামিল মাদ্রাসা, মোহাম্মদী কমপ্লেক্স হাফিজিয়া দাখিল মাদ্রাসা, সোনাপুর দারুল উলুম ফালাহ সুন্নিয়া দাখিল মাদ্রাসা, রামগঞ্জ বেসরকারি উচ্চ বিদ্যালয়, মধুপুর সরকারি উচ্চ বিদ্যালয়, রামগঞ্জ মহিলা আলিম মাদ্রাসা।  স্বাস্থ্য ব্যবস্থা  রামগঞ্জ শহরে একটি ১০০ শয্যা বিশিষ্ট জেনারেল হাসপাতাল ও ছোট বড় আরো ২০ টি ক্লিনিক বা স্বাস্থ্য কমপ্লেক্সে রয়েছে।   যোগাযোগ ব্যবস্থা  রাজধানী ঢাকা ও বাণিজ্যিক রাজধানী চট্টগ্রাম থেকে রামগঞ্জ শহর গামি বাস গুলোর মাধ্যমে খুব সহজেই যাতায়াত করা যায়।  অর্থনৈতিক  রামগঞ্জের মুলত কৃষি প্রধান একটি অঞ্চল, কৃষি প্রধান ফসল গুলো হলো ধান পাট ও নারকেল সুপারি, কিন্তু রামগঞ্জ শহরের অর্থনৈতি স্থানীয় ব্যবসা বাণিজ্য, কুটির শিল্প, শিক্ষা সেবা খাতের উপর নির্ভরশীল,   দর্শনীয় স্থান   রামগঞ্জ উপজেলা সদর,  রামগঞ্জ শিশু পার্ক,  রামগঞ্জ মডেল মসজিদ,  জিয়া শপিং কমপ্লেক্স,  ঐতিহ্য সোনাপুর বাজার,  ঐতিহ্য বেড়িবাঁধ,  ঐতিহ্য ওয়াপদার খাল,  রামগঞ্জ সরকারি কলেজ,  রামগঞ্জ উপজেলা স্বাস্থ্য কমপ্লেক্সে,  জনপ্রতিনিধি   সাবেক প্রতিমন্ত্রী জিয়া উল হক জিয়া,  মেয়র বীর মুক্তিযোদ্ধা হাজী মোহাম্মদ আবুল খায়ের পাটোয়ারী,  পীরজাদা হযরত মাওলানা নাজমুল হক আকন্দ,   তথ্যসূত্র   বিষয়শ্রেণী:বাংলাদেশের শহর বিষয়শ্রেণী:চট্টগ্রাম বিভাগের জনবহুল স্থান
সিরাজুল ইসলাম মৃধা বাংলাদেশের ফরিদপুর জেলার রাজনীতিবিদ ও তৎকালীন ফরিদপুর-৩ আসনের সাবেক সংসদ সদস্য।   প্রাথমিক জীবন  সিরাজুল ইসলাম মৃধা ফরিদপুর জেলায় জন্মগ্রহণ করেন।   রাজনৈতিক জীবন  সিরাজুল ইসলাম মৃধা ১৯৭৯ সালের দ্বিতীয় জাতীয় সংসদ নির্বাচনে জাতীয় সমাজতান্ত্রিক দলের প্রার্থী হিসেবে তৎকালীন ফরিদপুর-৩ আসন থেকে সংসদ সদস্য নির্বাচিত হন।   তথ্যসূত্র   বিষয়শ্রেণী:সম্ভাব্য জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ফরিদপুর জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:জীবিত ব্যক্তি
ভাবুয়া () ভারতের বিহার রাজ্যের কাইমুর জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৭৬ মিটার (২৪৯ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে ভাবুওয়া শহরের জনসংখ্যা হল ৪১,৫০৭ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৬৬%। পুরুষদের মধ্যে সাক্ষরতার হার ৭৩% এবং নারীদের মধ্যে এই হার ৫৬%। সারা ভারতের সাক্ষরতার হার ৫৯.৫%, তার চাইতে ভাবুওয়া এর সাক্ষরতার হার বেশি।  এই শহরের জনসংখ্যার ১৬% হল ৬ বছর বা তার কম বয়সী।   তথ্যসূত্র   বিষয়শ্রেণী:বিহারের শহর বিষয়শ্রেণী:ভারতের পৌর এলাকা বিষয়শ্রেণী:ভারতের পৌরসভা
জন এন্টউইসল (বা এন্টউইসল, ১৬ আগস্ট ১৭৮৪ – ৫ এপ্রিল ১৮৩৭) একজন ব্রিটিশ রাজনীতিবিদ ছিলেন।  এন্টউইসল ল্যাঙ্কাশায়ারের ফক্সহোলে থাকতেন। তিনি দক্ষিণ ল্যাঙ্কাশায়ার কনজারভেটিভ অ্যাসোসিয়েশনের প্রথম সভাপতি ছিলেন। তিনি ১৮২৪ সালে ল্যাঙ্কাশায়ারের উচ্চ শেরিফ হিসেবে দায়িত্ব পালন করেন।  এন্টউইসল ১৮৩০ সালের ইউকে সাধারণ নির্বাচনে নারেসবোরোতে টোরিদের পক্ষে ব্যর্থ হন, এবং তারপর ১৮৩২ সালের ইউকে সাধারণ নির্বাচনে রচডেল । তিনি ১৮৩৫ সালে যুক্তরাজ্যের সাধারণ নির্বাচনে নতুন কনজারভেটিভ পার্টির হয়ে রচডেল জয়ী হন, ১৮৩৭ সালে তার মৃত্যুর আগ পর্যন্ত দায়িত্ব পালন করেন।   তথ্যসূত্র   বিষয়শ্রেণী:যুক্তরাজ্যের সংসদ সদস্য ১৮৩৫-১৮৩৭ বিষয়শ্রেণী:রচডেলের যুক্তরাজ্যের সংসদ সদস্য বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:১৮৩৭-এ মৃত্যু বিষয়শ্রেণী:১৭৮৪-এ জন্ম
নওগাঁ সদর থানা বাংলাদেশের নওগাঁ জেলার অন্তর্গত নওগাঁ সদর উপজেলার একটি থানা।   পটভূমি  ১৮১০ খ্রিস্টাব্দে নওগাঁ সদর থানা প্রতিষ্ঠা লাভ করে।   প্রশাসনিক এলাকাসমূহ  নওগাঁ সদর উপজেলার ১টি পৌরসভা ও ১২টি ইউনিয়নের প্রশাসনিক কার্যক্রম নওগাঁ সদর থানার অধীন।  পৌরসভা:  নওগাঁ  ইউনিয়নসমূহ:  ১নং বর্ষাইল  ২নং কীর্ত্তিপুর  ৩নং বক্তারপুর  ৪নং তিলকপুর  ৫নং হাপানিয়া  ৬নং দুবলহাটী  ৭নং বোয়ালিয়া  ৮নং হাঁসাইগাড়ী  ৯নং চণ্ডিপুর  ১০নং বলিহার  ১১নং শিকারপুর  ১২নং শৈলগাছী   আরও দেখুন   নওগাঁ সদর উপজেলা  নওগাঁ জেলা   তথ্যসূত্র    বহিঃসংযোগ   বিষয়শ্রেণী:নওগাঁ জেলার থানা বিষয়শ্রেণী:নওগাঁ সদর উপজেলা
দ্য গাইড (   , পোভোডির ) হল ওলেস সানিন পরিচালিত ২০১৪ সালের একটি ইউক্রেনীয় নাট্য চলচ্চিত্র । এই ছবিতে অভিনয় করেছেন স্ট্যানিস্লাভ বোকলান, অ্যান্টন গ্রিন, জেফ বারেল, ইরিনা সানিনা এবং জামালা । এটি একজন তরুণ পিটার শ্যামরককে কেন্দ্র করে তৈরি, যিনি সোভিয়েত ইউক্রেনে একজন অন্ধ বার্ডের গাইড হিসেবে কাজ করেন। অন্ধদের জন্য একটি বিশেষ অডিও-বর্ণিত সংস্করণ রয়েছে।   ছবিটির প্রযোজনা করেছে প্রন্টো ফিল্ম, যার প্রায় ₴ 16,762,000 বাজেটের আংশিক ইউক্রেনীয় রাষ্ট্রীয় চলচ্চিত্র সংস্থা অর্থায়ন করেছিল। এরপর ছবিটি ১৬.৬ মিলিয়ন ডলার আয় করে, যদিও ১৪.১ মিলিয়ন ডলার ইউক্রেনীয় রাষ্ট্রীয় চলচ্চিত্র সংস্থাকে ফেরত দেওয়া হয়েছিল, যার ফলে প্রকৃত আয় হয় প্রায় ২.৫ মিলিয়ন ডলার।  এটি ৮৭তম একাডেমি পুরস্কারে সেরা বিদেশী ভাষার চলচ্চিত্রের জন্য ইউক্রেনীয় চলচ্চিত্র হিসেবে নির্বাচিত হয়, কিন্তু মনোনীত হয়নি।  ভোটদান প্রক্রিয়া নিয়ে ইউক্রেনে ছবিটি নির্বাচন নিয়ে কিছু বিতর্ক ছিল।   ইউক্রেনে রাশিয়ার আক্রমণের পর, রিগাল সিনেমা সহ বেশ কয়েকটি সিনেমা হল ইউক্রেন ত্রাণ তহবিলের মাধ্যমে ইউক্রেনে ত্রাণ প্রচেষ্টার অর্থ সংগ্রহের জন্য দ্য গাইডের প্রদর্শন শুরু করে।  ১৩ মার্চ ২০২২ তারিখে, ম্যাসাচুসেটসের সালেমে দ্য গাইডের একটি প্রদর্শনীতে ম্যাসাচুসেটসের গভর্নর চার্লি বেকার এবং কংগ্রেসম্যান সেথ মোল্টন উপস্থিত ছিলেন। ১৭ মার্চ ২০২২ সালের মধ্যে, এটি মার্কিন যুক্তরাষ্ট্রের ৬০০টি সিনেমা হলে প্রদর্শিত হয়েছিল।    পটভূমি  ১৯৩০-এর দশকের গোড়ার দিকে সোভিয়েত ইউক্রেনের প্রেক্ষাপটে, আমেরিকান প্রকৌশলী মাইকেল শ্যামরক তার দশ বছর বয়সী ছেলে পিটারকে নিয়ে " সমাজতন্ত্র গড়ে তুলতে" খারকিভে আসে। পিটার একজন অভিনেত্রী ওলগার প্রেমে পড়ে, যার আরেকজন ভক্ত ছিলো কমিশনার ভ্লাদিমির। যাইহোক, মাইকেল সোভিয়েতদের দ্বারা পরিকল্পিত গণহারে খাদ্য দখলের গোপন নথিপত্র হাতে পায়। ফলস্বরূপ, ট্রেনে ওঠার সময় তার মৃত্যু হয়। এরপর পিটার অন্য ট্রেনের বগিতে লুকিয়ে তার বাবার খুনিদের হাত থেকে রক্ষা পায় ।  এরপর পিটারকে ইভান কোচেরগা নামে এক অন্ধ বার্ড ( কোবজার ) রক্ষা করে। বিদেশে টিকে থাকার আর কোন সুযোগ না থাকায়, পিটার ইভানের পথপ্রদর্শক হয়।  ইতিমধ্যে, ভ্লাদিমির পিটারকে খুঁজে বের করার জন্য দৃঢ় প্রতিজ্ঞ হয়।   অভিনয়    ইভান কোচেরগা চরিত্রে স্ট্যানিস্লাভ বোকলান  মাইকেল শ্যামরক চরিত্রে জেফ বারেল  পিটার শ্যামরকের চরিত্রে আন্তন সভিয়াতোস্লাভ গ্রিন  কমরেড ভ্লাদিমিরের চরিত্রে ওলেক্সান্ডার কোবজার  ওরিসিয়া চরিত্রে ইরিনা সানিনা  জামালা ওলগা চরিত্রে   অভ্যর্থনা  প্রকাশের পর থেকে, দ্য গাইড সাধারণত অনুকূল পর্যালোচনা তৈরি করেছে।[ তথ্যসূত্র প্রয়োজন ]  আইএমডিবি-তে, দ্য গাইড- এর গড় রেটিং ৭.৭/১০।    পুরস্কার এবং মনোনয়ন  ইউক্রেনীয় অস্কার কমিটি কর্তৃক দ্য গাইড মনোনীত হওয়ার ঘোষণার পর, ইউক্রেনীয় সিনেমাটোগ্রাফার অ্যাসোসিয়েশনের প্রধান সের্হি ট্রিমবাখ সহ বেশ কয়েকজন ব্যক্তি প্রতিবাদে কমিটি ত্যাগ করেন।  বছর পুরস্কার বিভাগ মনোনীত ব্যক্তি ফলাফল ২০১৪ ওডেসা আন্তর্জাতিক চলচ্চিত্র উৎসব  সেরা অভিনেতা স্ট্যানিস্লাভ বোকলান  সিনেমাটোগ্রাফির জন্য জুরি পুরস্কার সের্গেই মাইখালচুক   গ্র্যান্ড প্রিক্স ওলেস সানিন   ২০১৪ ওয়ারশ আন্তর্জাতিক চলচ্চিত্র উৎসব  গ্র্যান্ড প্রিক্স ওলেস সানিন    ২০১৫ ইউনিভার্স মাল্টিকালচারাল ফিল্ম ফেস্টিভ্যাল  সেরা চলচ্চিত্রের জন্য গ্র্যান্ড প্রিক্স ওলেস সানিন   তথ্যসূত্র    বহিঃসংযোগ      Official website of THE GUIDE   Povodyr(The Guide) - Pressbook   বিষয়শ্রেণী:ইউক্রেনের পটভূমিতে চলচ্চিত্র বিষয়শ্রেণী:ইউক্রেনীয় ভাষার চলচ্চিত্র বিষয়শ্রেণী:২০১৪-এর চলচ্চিত্র
মিস আর্থ বাংলাদেশ একটি জাতীয় সুন্দরী প্রতিযোগিতা যা মিস আর্থ প্রতিযোগিতায় বাংলাদেশের প্রতিনিধি নির্বাচন করে।   শীর্ষ চার শিরোপাধারীর নাম মিস আর্থ বাংলাদেশ, মিস এয়ার বাংলাদেশ, মিস ফায়ার বাংলাদেশ, মিস ওয়াটার বাংলাদেশ।  পরের ছয়টি শিরোপাধারী বাংলাদেশি ছয় মৌসুমের নাম।  মিস সামার, মিস রেইনি, মিস অটাম, মিস লেট অটাম, মিস উইন্টার এবং c মিস স্প্রিং।    ইতিহাস  মিস আর্থ বাংলাদেশ আনুষ্ঠানিকভাবে ২৮ জানুয়ারী ২০২০ তারিখে চালু হয়।  ২০২০ সালে এই  প্রথম বিজয়ী হন মেঘনা আলম। ২০২৫ সালে মিস আর্থ বাংলাদেশ এর মুকুট অর্জন করেন সুমাইয়া হারুন।     শিরোনামধারী   বছর জেলা মিস আর্থ বাংলাদেশ মিস আর্থ এ প্লেসমেন্ট বিশেষ পুরস্কার ২০২২ টিবিএ টিবিএ টিবিএ ২০২১ ঢাকা উম্মে জমিলাতুন নাইমা স্থানহীনপ্রতিভা প্রতিযোগিতা (গান) ২০২০ ঢাকা মেঘনা আলম স্থানহীনপ্রতিভা প্রতিযোগিতা (গান) (এশিয়া) নেটিজেনের পছন্দ - প্রতিভা প্রতিযোগিতা (গান) ২০২৫ ঢাকা সুমাইয়া হারুন টিবিএ  আরো দেখুন    মিস বাংলাদেশ  মিস ইউনিভার্স বাংলাদেশ  মিস ওয়ার্ল্ড বাংলাদেশ   তথ্যসূত্র   বিষয়শ্রেণী:বাংলাদেশের সুন্দরী প্রতিযোগিতা
ল্যাপল্যান্ড বিশ্ববিদ্যালয় ফিনল্যান্ডের রোভানিয়েমি শহরে অবস্থিত একটি বিশ্ববিদ্যালয়। এটি ১৯৭৯ সালে প্রতিষ্ঠিত হয়েছিল। নরওয়ের আর্কটিক বিশ্ববিদ্যালয় বা ট্রমসো বিশ্ববিদ্যালয়টি বিশ্বের সবচেয়ে উত্তরের বিশ্ববিদ্যালয়, অন্যদিকে ল্যাপল্যান্ড বিশ্ববিদ্যালয় ইউরোপীয় ইউনিয়নের সবচেয়ে উত্তরের বিশ্ববিদ্যালয়।   অনুষদ  বিশ্ববিদ্যালয়টিতে চারটি অনুষদ রয়েছে:   শিল্প ও নকশা অনুষদ  শিক্ষা অনুষদ  আইন বিভাগ  সামাজ বিজ্ঞান অনুষদ  অনুষদ ছাড়াও, আর্কটিক কেন্দ্র রয়েছে যা আর্কটিক অধ্যয়ন এবং গবেষণায় নিবেদিত। ইউরোপীয় ইউনিয়ন ইউরোপীয় ইউনিয়নের জন্য আর্কটিক কৌশল নিয়ে একটি রেজোলিউশন পরিকল্পনা নিয়েছে।   বিশ্ববিদ্যালয়ে ব্যবসা ও পর্যটন ইনস্টিটিউট নামে একটি সাবইউনিট রয়েছে; পূর্বে এটি একটি অনুষদ ছিল যদিও বর্তমানে এটিকে সামাজ বিজ্ঞান অনুষদের মধ্যে অন্তর্ভুক্ত করা হয়েছে।   রেক্টর   এসকো রিপুলা ১৯৭৯-২০০৬  মৌরি ইলা-কোটোলা ২০০৬–২০১৯  আন্টি সিভাজারভি ২০১৯–   উল্লেখযোগ্য ব্যক্তি    লিসা রান্টালাইহো (জন্ম ১৯৩৩), সমাজবিজ্ঞানী  পিগা কেসকিটালো (জন্ম ১৯৭২), সামি রাজনীতিবিদ এবং শিক্ষাবিদ  কাটরি কুলমুনি (জন্ম ১৯৮৭), রাজনীতিবিদ, প্রাক্তন কেন্দ্রীয় পার্টির নেতা এবং অর্থমন্ত্রী।   আরো দেখুন   ফিনল্যান্ডের বিশ্ববিদ্যালয়ের তালিকা   তথ্যসূত্র     বহিঃসংযোগ     বিষয়শ্রেণী:১৯৭৯-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ল্যাপল্যান্ড প্রদেশে শিক্ষা (ফিনল্যান্ড) বিষয়শ্রেণী:রোভানিয়েমি বিষয়শ্রেণী:ফিনল্যান্ডের বিশ্ববিদ্যালয় ও কলেজ
ইব্রাহিম বাশা ইদ্রিস বা মাল্লাম বাশা বা শেখ বায়ানও   ঘানার প্রখ্যাত ইসলামি বক্তা এবং ঘানার সুন্নি ইসলামী আন্দোলনের একজন প্রচারক। তিনি ১৯৬৯ সালে তামালে নুরিয়া ইসলামিক ইনস্টিটিউট প্রতিষ্ঠা করেন। তিনি তামাল শহরের মসজিদুল বায়ানের নেতা।   তাকে ঐতিহ্যবাহী মাদ্রাসাগুলিকে অ্যাংলো-আরবি শিক্ষায় ব্যবস্থায় রূপান্তরের পথপ্রদর্শক বলা হয়। তাকে ঘানা ইসলামি শিক্ষা কেন্দ্র তৈরির পথিকৃৎ হিসেবে গণ্য করা হয়।   জীবনী    জীবনের প্রথমার্ধ  ইব্রাহীম কুমাসিতে জন্মগ্রহণ করেন। তবে তিনি প্রাথমিক পড়াশোনা টাকোরাদিতে খাইরিয়া ইসলামি বিদ্যালয়ে গ্রহণ করেন। তিনি দাগোম্বার একজন বিখ্যাত ইসলামী পণ্ডিত হজ্জ শুয়াব এর অধীনে পড়াশোনা করেন। ইব্রাহিম ভালো ছাত্র হওয়ায় সহপাঠীদের পড়ানোর দায়িত্ব পান। পরে তিনি শেখ আহমদ নুরিদিনের কাছে পড়াশোনা করার জন্য কুমাসিতে চলে যান।   তামালে আগমন এবং আনবারিয়া ইসলামিক ইনস্টিটিউটে সময়  শেখ বাশা মাঝে মাঝে তার চাচা ইউসুফ সোলিহ অজুরাকে দেখতে যেতেন। তার চাচা তামাল এলাকায় আফা আজুরা নামেও পরিচিত ছিল। ১৯৫০-এর দশকে, তিনি তামালেতে আফা আজুরার সাথে স্থায়ীভাবে বসবাস শুরু করেন এবং আনবারিয়া ইসলামি ইনস্টিটিউটে শিক্ষকতা শুরু করেন। তাঁর ছাত্রদের মধ্যে উল্লেখযোগ্য ছিলেন শেখ সাঈদ আবুবকর জাকারিয়া। জাকারিয়া বর্তমানে আনবারিয়া ইসলামিক ইনস্টিটিউটের নেতা। পরে বাশা নিজের বিদ্যালয় তৈরির জন্য সেখান থেকে চলে যান।   নূরীয়া ইসলামিক ইনস্টিটিউট গঠন  ১৯৬০-এর দশকে, বাশা আনবারিয়া ইসলামি ইনস্টিটিউট থেকে বের হয়ে আসেন। গো, ওলোনিসাকিন ও ডিজখোর্ন (২০১৩)  মতে, আফা আজুরার ওয়াহাবি মতবাদের দুর্বলতা, ব্যাখ্যাগত ভিন্নতা এবং ধর্মনিরপেক্ষ শিক্ষার প্রবেশ এর প্রধান কারণ ছিল। পরবর্তীতে তিনি ১৯৬৯ সালে  নূরীয়া মাদ্রাসা (বর্তমানে নূরীয়া ইসলামিক ইনস্টিটিউট) প্রতিষ্ঠা করেন। ইসলামি শিক্ষাপ্রতিষ্ঠানগুলোর মধ্যে প্রথম এখানে শুধু আরবি শিক্ষার পরিবর্তে অ্যাংলো-আরবি শিক্ষা চালু হয়।   বিতর্ক  ইব্রাহিমের বিরুদ্ধে অভিযোগ উঠেছে যে সে তিজানিয়া এবং শিয়া সম্প্রদায়ের অনুসারী। তবে তিনি এই অভিযোগগুলি অস্বীকার করেছেন। তিনি বলেন, তিনি তিজানিয়্যাহ তরিকার অনুসারী শিক্ষকের কাছে পড়েছিলেন। কিন্তু তিনি কখনোই প্রচলিত সুন্নি বিশ্বাস থেকে বিচ্যুত হয় এমন প্রথায় যোগ দেননি। শিয়া হওয়ার বিষয়ে তিনি বলেন যে তিনি শিয়াদের বন্ধু ছিলেন। তবে তিনি তাদের মতবাদ কখনও গ্রহণ করেননি।  ইব্রাহিমকে আনবারিয়া সুন্নি সম্প্রদায়ের প্রতিদ্বন্দ্বী বলেও অভিযোগ করা হয়। কারণ তিনি খুতবায় প্রায়ই তাদের বিরুদ্ধে বক্তব্য দিয়েছেন বলে অভিযোগ রয়েছে।   তথ্যসূত্র   বিষয়শ্রেণী:সুন্নি মুসলিম পণ্ডিত বিষয়শ্রেণী:জীবিত ব্যক্তি বিষয়শ্রেণী:১৯২০-এর দশকে জন্ম
শত্রুঘ্ন সিনহা (জন্ম: ৯ ডিসেম্বর ১৯৪৫ সালে) একজন ভারতীয় চলচ্চিত্র অভিনেতা ও পরিণত রাজনীতিবিদ। লোকসভা সদস্য (২০০৯-২০১৪, ২০১৪-২০১৯) এবং রাজ্যসভা দুইবার সংসদ সদস্য ছাড়াও তিনি স্বাস্থ্য ও পরিবার কল্যাণ মন্ত্রিসভা (জানুয়ারী ২০০৩- মে ২০০৪) এবং জাহাজ মন্ত্রকের  (আগস্ট ২০০৪) মন্ত্রী ছিলেন অটল বিহারী বাজপেয়ী সরকারের আমলে।।২০০৯ সালে তিনি ১৫ তম লোকসভা নির্বাচনে নির্বাচিত হন।   ২০১২ সালে, তার জীবনী, নিয়ে একটি সিনেমা খামোশ মুক্তি পায়।  তথ্যসূত্র  বিষয়শ্রেণী:ভারতীয় অভিনেতা বিষয়শ্রেণী:রাজ্যসভার সদস্য বিষয়শ্রেণী:পঞ্চদশ লোকসভার সদস্য বিষয়শ্রেণী:ষোড়শ লোকসভার সদস্য বিষয়শ্রেণী:ভারতীয় জাতীয় কংগ্রেসের রাজনীতিবিদ বিষয়শ্রেণী:হিন্দি চলচ্চিত্র অভিনেতা বিষয়শ্রেণী:২০শ শতাব্দীর ভারতীয় অভিনেতা বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:সপ্তদশ লোকসভার সদস্য বিষয়শ্রেণী:পাটনার রাজনীতিবিদ বিষয়শ্রেণী:১৯৪৬-এ জন্ম বিষয়শ্রেণী:জীবিত ব্যক্তি বিষয়শ্রেণী:বিহারের ভারতীয় জাতীয় কংগ্রেসের রাজনীতিবিদ বিষয়শ্রেণী:বিহারের রাজ্যসভা সদস্য বিষয়শ্রেণী:ভারতীয় চলচ্চিত্র ও দূরদর্শন সংস্থানের প্রাক্তন শিক্ষার্থী বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:ভারতীয় অভিনয়শিল্পী-রাজনীতিবিদ বিষয়শ্রেণী:মুম্বইয়ের অভিনেতা বিষয়শ্রেণী:বিহারের লোকসভা সদস্য বিষয়শ্রেণী:বিহারের তৃণমূল কংগ্রেসের রাজনীতিবিদ বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:ফিল্মফেয়ার আজীবন সম্মাননা পুরস্কার প্রাপক বিষয়শ্রেণী:অষ্টাদশ লোকসভার সদস্য